નિગમ મહત્વની તકો શોધીને, અત્યાધુનિક ટેકનોલોજી ઉપલબ્ધ કરાવીને તથા કૃષિ સંબંધિત માળખાકીય યોજનાઓ ઊભી કરીને ગુજરાતમાં કૃષિ ઉદ્યોગના વિકાસને પ્રોત્સાહન આપવા એક ઉત્પ્રેરક તરીકે પણ કામ કરે છે. નિગમ સેવાઓનું એક બેજોડ સર્વાંગી પેકેજ પૂરું પાડે છે જેણે દેશના મુખ્ય કૃષિ ઉદ્યોગ વિકાસ નિગમોમાં મોખરાનું સ્થાન અપાવેલ છે. ખેડૂતોને માહિતી પૂરી પાડવા દ્વારા તથા તેમની પેદાશોના નફાકારક બજારો માટે સંસાધકો/નિકાસકારો શોધવામાં સહાય કરવી હંમેશાં નિગમનો ઉદ્દેશ રહેલ છે.